****

**โครงงานคุณธรรม**

“ยิ้มไหว้ ทักทายกัน”

ผู้จัดทำ

 1. นายสุนทร แซ่งโซ้ง

2. เด็กหญิงเบญญา เตชะวัฒนสกุล

 3. เด็กชายสิทธิศักดิ์ สมณะช้างเผือก

4. เด็กหญิงทิพาศรี กล้าพิทักษ์

**ชื่อครูที่ปรึกษา**

 1. นางนันทิยา สุโนธร 2. นางมาติกา ศรีอ่อน

 3. นางมาลินี ธนะสมบัติ 4. นางรัชนีวรรณ บุตรแก้ว

 5. นางอังสุมา สุยาอินทร์ 6. นายเกียรติพล เกษมรัตนพร

โรงเรียนน่านปัญญานุกูล จังหวัดน่าน

สำนักบริหารงานการศึกษาพิเศษ สำนักงานคณะกรรมการการศึกษาขั้นพื้นฐาน

กระทรวงศึกษาธิการ

**คำนำ**

โรงเรียนน่านปัญญานุกูล จังหวัดน่าน เป็นโรงเรียนเฉพาะความพิการ สังกัดสำนักบริหารงานการศึกษาพิเศษ สำนักงานคณะกรรมการการศึกษาพิเศษ กระทรวงศึกษาธิการ เปิดทำการเรียนการสอนใน ปีการศึกษา 2540 รับนักเรียนที่มีความบกพร่องทางสติปัญญา บกพร่องทางการได้ยิน และออทิสติก เข้าเรียนในระดับชั้นอนุบาลถึงระดับชั้นมัธยมศึกษาปีที่ 6 โดยรับนักเรียนในพื้นที่จังหวัดน่านและจังหวัดพะเยา เป็นโรงเรียนสหศึกษาที่มีนักเรียนพักอาศัยแบบอยู่ประจำกินนอนในโรงเรียน ปัจจุบันมีนักเรียนทั้งสิ้น 315 คน ประกอบด้วยนักเรียนที่มีความบกพร่องทางสติปัญญา 199 คน นักเรียนที่มีความบกพร่องทางการได้ยิน 21 คน นักเรียนออทิสติก คน และนักเรียนพิการซ้อน 37 คน ด้วยสภาพความบกพร่องที่เกิดขึ้นกับตัวนักเรียนทำให้นักเรียนมีขีดจำกัดในการเรียนรู้ จดจำสิ่งต่างๆ รอบตัว ดังนั้นจึงต้องอาศัยความร่วมมือของทุกคนในโรงเรียนในการกระตุ้นและส่งเสริมให้นักเรียนสามารถแสดงการทักทายกันด้วยการไหว้ซึ่งเป็นพื้นฐานของ การแสดงความเคารพกันของคนไทย

คณะผู้จัดทำ

**บทที่ 1**

**ที่มาและความสำคัญของโครงงาน**

**1.ที่มาและความสำคัญของปัญหา**

โรงเรียนน่านปัญญานุกูล จังหวัดน่าน เป็นโรงเรียนเฉพาะความพิการ สังกัดสำนักบริหารงานการศึกษาพิเศษ สำนักงานคณะกรรมการการศึกษาพิเศษ กระทรวงศึกษาธิการ เปิดทำการเรียนการสอนในปีการศึกษา 2540 รับนักเรียนที่มีความบกพร่องทางสติปัญญา บกพร่องทางการได้ยิน และออทิสติก เข้าเรียนในระดับชั้นอนุบาลถึงระดับชั้นมัธยมศึกษาปีที่ 6 โดยรับนักเรียนในพื้นที่จังหวัดน่านและจังหวัดพะเยา เป็นโรงเรียนสหศึกษาที่มีนักเรียนพักอาศัยแบบอยู่ประจำกินนอนในโรงเรียน ปัจจุบันปีการศึกษา 2561 มีนักเรียนทั้งสิ้น 315 คน ประกอบด้วยนักเรียนที่มีความบกพร่องทางสติปัญญา 199 คน นักเรียนที่มีความบกพร่องทางการได้ยิน 21 คน นักเรียนออทิสติก คน และนักเรียนพิการซ้อน 37 คน จากการสำรวจปัญหาด้านคุณธรรมของนักเรียนพบว่า นักเรียนโรงเรียนน่านปัญญานุกูล จังหวัดน่าน ไม่ค่อยแสดงความเคารพต่อครูหรือผู้ใหญ่ ทางคณะผู้จัดทำจึงจัดทำโครงงาน “ยิ้มไหว้ ทักทายกัน” ขึ้นเพื่อแก้ไขปัญหาในการแสดงความเคารพต่อครูหรือผู้ใหญ่

**2.วัตถุประสงค์ในการทำโครงงาน**

 เพื่อให้นักเรียนมีมารยาทในการแสดงความเคารพต่อผู้ใหญ่ได้ถูกต้อง

**3.ขอบเขตของการศึกษา**

 **3.1 เรื่อง** โครงงานคุณธรรม “ยิ้มไหว้ ทักทายกัน”

 **3.2 เป้าหมาย**

**3.2.1 เชิงปริมาณ**

 นักเรียนร้อยละ 80 จำนวน 252 คน

**3.2.2 เชิงคุณภาพ**

นักเรียนมีมารยาทในการแสดงความเคารพต่อผู้ใหญ่ได้ถูกต้อง

 **3.3 สถานที่** โรงเรียนน่านปัญญานุกูล จังหวัดน่าน

 **4.ระยะเวลาดำเนินการ**

 ภาคเรียนที่ 2 ปีการศึกษา 2561

**5. ผลที่คาดว่าจะได้รับ**

 นักเรียนสามารถแสดงความเคารพครูหรือผู้ใหญ่ด้วยการไหว้ได้ถูกต้อง

**บทที่ 2**

**การดำเนินการโครงงาน**

**1. วิธีการดำเนินงาน**

1. ประชุมแกนนำผู้ดำเนินการ และสมาชิกของกลุ่มผู้รับผิดชอบเพื่อกำหนดกิจกรรม

1.1 ประชาสัมพันธ์โครงงานยิ้มไหว้ ทักทายกัน

1.2 คัดเลือกนักเรียนที่จะเป็นผู้นำกิจกรรม

1.3 ฝึกผู้นำนักเรียนในการแสดงความเคารพต่อผู้ใหญ่

1.4 ประกวดกิจกรรมยิ้มไหว้ ทักทายกัน

 2. ประเมิน สรุปผลการทำโครงงาน

 3. รายงานโครงงาน

**2. งบประมาณและแหล่งที่มาของงบประมาณ**

ค่าใช้จ่ายมีดังนี้

|  |  |  |  |
| --- | --- | --- | --- |
| **ลำดับที่** | **รายจ่าย** | **จำนวน/หน่วย** | **รวม** |
| 1 | กระดาษถ่ายเอกสาร  | 1 รีม | 125 |
| 2 | กระดาษการ์ดทำเกียรติบัตร | 1 ห่อ | 110 |
| รวมทั้งสิ้น | 235 |

 ที่มาของงบประมาณ งบโรงเรียนน่านปัญญานุกูล จังหวัดน่าน

**3. อุปสรรคความผิดพลาดและการแก้ปัญหา**

 1. เนื่องจากนักเรียนเป็นนักเรียนที่มีความบกพร่องทางสติปัญญาและบกพร่องทางการได้ยินทำให้ต้องหาผู้นำนักเรียนทั้ง 2 ประเภท

 2. การสอนที่ได้ผลดี คือ ครูและผู้นำนักเรียนต้องปฏิบัติตนเป็นตัวอย่างก่อน เพื่อกระตุ้นให้นักเรียนคนอื่นๆ ไหว้ตาม

**บทที่ 3**

**ผลการดำเนินงาน**

1. คัดเลือกนักเรียนตัวแทนแต่ละห้องทั้งชายและหญิง

2. ประชาสัมพันธ์การไหว้ที่ถูกต้องทั้งกิจกรรมหน้าเสาธงและในห้องเรียน พร้อมกันสาธิตการไหว้ครู/ผู้ใหญ่

3. คัดเลือกตัวแทนนักเรียนมารยาทดีเช้าร่วมงานมหกรรมความสามารถทางศิลปหัตถกรรม วิชาการ และเทคโนโลยีของนักเรียน ระดับชาติ ปีการศึกษา 2561 จนได้รับรางวัลดังนี้

 3.1 นายสราวุฒิ วิละแสง

 3.2 นางสาวนาตยา ผัดโน

 ได้รับรางวัลระดับเหรียญเงิน กิจกรรมการประกวดมารยาทงามอย่างไทย บกพร่องทางสติปัญญา ระดับชั้น ม.4-ม.6

3.3 นายสุนทร แซ่โซ้ง

 3.4 นางสาวจริยา กันยะ

 ได้รับรางวัลระดับเหรียญทอง กิจกรรมการประกวดมารยาทงามอย่างไทย บกพร่องทางการได้ยินระดับชั้น ม.4-ม.6

4. ทำการประเมินพฤติกรรมกิจกรรมยิ้มไหว้ ทักทายกัน ดังนี้

|  |  |  |  |  |  |
| --- | --- | --- | --- | --- | --- |
| **ที่** | **รายการประเมิน** | **ระดับความพึงพอใจ** | **รวม** | **ร้อยละ**  | **ระดับคุณภาพ** |
| **5** | **4** | **3** | **2** | **1** |
| 1 | นักเรียนเห็นความสำคัญของการยิ้มไหว้ ทักทายกัน | 24 | 18 | 3 |  |  | 201 | 89.33 | 4.47 |
| 2 | นักเรียนสามารถแสดงความเคารพหรือกล่าวคำทักทายผู้ใหญ่/ครูได้อย่างเหมาะสม | 19 | 24 | 2 |  |  | 197 | 87.56 | 4.38 |
| 3 | นักเรียนสามารถแสดงความเคารพด้วยการไหว้ผู้ใหญ่/ครูได้อย่างสวยงาม | 20 | 22 | 3 |  |  | 197 | 87.56 | 4.38 |
| 4 | นักเรียนสามารถกล่าวคำทักทายผู้ใหญ่/ครูด้วยท่าทางสุภาพ เรียบร้อย | 19 | 24 | 2 |  |  | 197 | 87.56 | 4.38 |
| 5 | นักเรียนสามารถแสดงความเคารพได้ถูกต้องกับสถานการณ์ | 18 | 23 | 4 |  |  | 194 | 86.22 | 4.31 |
| รวม |  | 87.65 | 4.38 |
| ระดับความพึงพอใจ | มากที่สุด |

**บทที่ 4**

**การศึกษาวิเคราะห์**

**1.ปัญหาและสาเหตุ**

**ปัญหา**

นักเรียนไม่แสดงความเคารพต่อผู้ใหญ่

 **สาเหตุ**

 1. ไม่ได้รับการฝึกอย่างต่อเนื่อง

 2. เลียนแบบพฤติกรรมที่ไม่เหมาะสม

**2.เป้าหมายและทางออก**

 **เป้าหมาย**

1. เชิงปริมาณ

นักเรียนร้อยละ 80 จำนวน 252 คน

1. เชิงคุณภาพ

 นักเรียนมีมารยาทในการแสดงความเคารพต่อผู้ใหญ่ได้ถูกต้อง

 **ทางออก** โครงงานคุณธรรม “ยิ้มง่าย ทักทายกัน” โดยมีกิจกรรมดังนี้

1. คัดเลือกนักเรียนตัวแทนแต่ละห้องทั้งชายและหญิง

2. ประชาสัมพันธ์การไหว้ที่ถูกต้องทั้งกิจกรรมหน้าเสาธงและในห้องเรียน พร้อมกันสาธิตการไหว้ครู/ผู้ใหญ่

3. คัดเลือกตัวแทนนักเรียนมารยาทดีเช้าร่วมงานมหกรรมความสามารถทางศิลปหัตถกรรม วิชาการ และเทคโนโลยีของนักเรียน ระดับชาติ ปีการศึกษา 2561 จนได้รับรางวัลดังนี้

 3.1 นายสราวุฒิ วิละแสง

 3.2 นางสาวนาตยา ผัดโน

 ได้รับรางวัลระดับเหรียญเงิน กิจกรรมการประกวดมารยาทงามอย่างไทย บกพร่องทางสติปัญญา ระดับชั้น ม.4-ม.6

3.3 นายสุนทร แซ่โซ้ง

 3.4 นางสาวจริยา กันยะ

 ได้รับรางวัลระดับเหรียญทอง กิจกรรมการประกวดมารยาทงามอย่างไทย บกพร่องทางการได้ยินระดับชั้น ม.4-ม.6

 **5.หลักการและหลักธรรมที่นำมาใช้**

 **สังคหวัตถุ** แปลว่า ธรรมที่เป็นที่ตั้งแห่งการสงเคราะห์กัน, ธรรมเป็นเครื่องยึดเหนี่ยวน้ำใจกัน คือ

 1. ทาน การให้ การเสียสละ การแบ่งปันเพื่อประโยชน์แก่คนอื่น ช่วยปลูกฝังให้เป็นคนที่ไม่เห็นแก่ตัว แบ่งปันกัน (แบ่งปันไปมา)

 2. ปิยวาจา การพูดจาด้วยถ้อยคำไพเราะอ่อนหวาน จริงใจ ไม่พูดหยาบคายก้าวร้าว พูดในสิ่งที่เป็นประโยชน์ เหมาะกับกาลเทศะ พูดดีต่อกัน (พูดจาจับใจ)

 3. อัตถจริยา ช่วยเหลือกัน (ช่วยกิจกันไป)

 4. สมานัตตา การเป็นผู้มีความสม่ำเสมอ โดยประพฤติตัวให้มีความเสมอต้นเสมอปลาย วางตัวดีต่อกัน (นิสัยเป็นกันเอง)

 สรุปหลักธรรมที่เป็นเครื่องยึดเหนี่ยวน้ำใจของผู้อื่น ผูกไมตรี เอื้อเฟื้อ เกื้อกูล หรือเป็นหลักสงเคราะห์ซึ่งกันและกัน

**อิทธิบาท 4**  แปลว่า บาทฐานแห่งความสำเร็จ หมายถึง สิ่งซึ่งมีคุณธรรม เครื่องให้ลุถึงความสำเร็จตามที่ตนประสงค์ ผู้หวังความสำเร็จในสิ่งใด ต้องทำตนให้สมบูรณ์ ซึ่งจำแนกไว้เป็น 4 ประการ คือ

**1. ฉันทะ** คือความพอใจ ในฐานะเป็นสิ่งที่ ตนถือว่า ดีที่สุด ที่มนุษย์เรา ควรจะได้ ข้อนี้ เป็นกำลังใจ อันแรก ที่ทำให้เกิด คุณธรรม ข้อต่อไป ทุกข้อ

**2. วิริยะ** คือความพากเพียร หมายถึง การการะทำที่ติดต่อ ไม่ขาดตอน เป็นระยะยาว จนประสบ ความสำเร็จ คำนี้ มีความหมายของ ความกล้าหาญ เจืออยู่ด้วย ส่วนหนึ่ง

**3. จิตตะ** หมายถึงความไม่ทอดทิ้ง สิ่งนั้น ไปจากความรู้สึก ของตัว ทำสิ่งซึ่งเป็น วัตถุประสงค์ นั้นให้เด่นชัด อยู่ในใจเสมอ คำนี้ รวมความหมาย ของคำว่า สมาธิ อยู่ด้วยอย่างเต็มที่

**4. วิมังสา** หมายถึงความสอดส่องใน เหตุและผล แห่งความสำเร็จ เกี่ยวกับเรื่องนั้นๆ ให้ลึกซึ้งยิ่งๆ ขึ้นไปตลอดเวลา คำนี้ รวมความหมาย ของคำว่า ปัญญา ไว้อย่างเต็มที่

 สรุปว่าการจะทำงานสิ่งใดให้สำเร็จ ต้องรักงาน สู้งาน ใส่ใจงาน และทำงานด้วยปัญญา

**บทที่ 5**

**บทสรุปและข้อเสนอแนะ**

##  **1. สรุปผลการดำเนินการโครงงาน**

 นักเรียนร้อยละ 87.65 สามารถแสดงความเคารพต่อผู้ใหญ่ได้ถูกต้อง และสามารถแสดงความเคารพต่อครู/ผู้ใหญ่อย่างต่อเนื่องทั้งที่โรงเรียนและที่บ้าน

 **2. แผนการดำเนินงานในอนาคตและข้อเสนอแนะ**

 เน้นการสอนซ้ำ ย้ำ ทวน ทั้งในห้องเรียนและนอกห้องเรียนเพื่อความคงทนของพฤติกรรมการแสดงความเคารพต่อผู้ใหญ่

**3. ข้อเสนอแนะ**

ควรส่งเสริมการแสดงความเคารพอย่างต่อเนื่องจนเกิดเป็นนิสัย

ภาคผนวก